Balju vat vervoerdepartement se bates | Maroela Media
Balju vat vervoerdepartement se bates
Die minister van vervoer, Fikile Mbalula, sê hy is bekommerd en uit die veld geslaan nadat die balju op verskeie staatsbates beslag gelê het.
Mbalula het nou aan die rekenpligtige amptenaar geskryf om volledige besonderhede te verskaf oor die saak om vas te stel of daar enige nalatigheid of pligsversuim oor enige hofsaak was wat tot die beslaglegging en verwydering van staatseiendom gelei het.
Die minister sê voor enige lasbrief uitgevoer kan word, moet bepaalde prosesse gevolg word om die geraakte partye daaroor in te lig.
Hy het die departement opdrag gegee om die nodige stappe te doen om die saak op te los, die departement se bates te herwin en te verseker dienslewering word nie nadelig geraak nie, lui 'n verklaring van die departement.
Die ergste van alles is dat die balju ook beslag gele het op sy teepot en -koppie!!!
Net so geskok soos sy president
Die balju is deel van die staatsdiens. Die dept van vervoer is deel van dieselfde staatsdiens. En albei val onder beheer van die ANC-regering. So die ANC lê eintlik beslag op die ANC se bates. Dis mos nou absurd. Daar moet 'n ander manier uit dié nonsens uit wees. Dit kan mos alles binne die ANC huis hanteer gewees het.
LOL. Dis nou al wat oorbly.
Hulle gaan die lazy boy leunstoele vreeslik mis; namiddag dutsessies is vir tyd en wyl iets van die verlede.